Rubén Botta

Rubén Alejandro Botta Montero (i lindur më 31 janar 1990) është një futbollist profesionist argjentinas i cili luan si mesfushor sulmues për klubin argjentinas Colón.

Karriera me klube
Tigre
Ai u rrit si futbollist te Boca Juniors dhe në vitin 2009 u transferua te Tigre dhe bëri debutimin me skuadrën më 23 Mars 2009 në barazimin 0–0 kundër ish skuadrës së tij Boca Juniors në moshën 19 vjeçare. Një muaj më vonë, ekzaktësisht më 11 prill, gjatë një ndeshje kundër Newell's Old Boys, ai mori kartonin e parë të verdhë në karrierë. Ai luajti vetëm një ndeshje në 2009 Clausura përpara se të huazej te FK Ventspils e cila luante në Ligën më të Lartë Letoneze, ku ai nuk luajti asnjë ndeshje. Në 2010, ai u rikthye te Tigre duke u bërë lojtar i formacionit titullar dhe duke luajtur më shumë ndeshje. Më 13 nëntor 2010, ai mori vëmëndje të madhe në fitoren 2–1 kundër kryesuesve të Estudiantes de la Plata, ku Botta dhuroi assistin e golit të dytë dhe falë aftësive të tij përpak sa nuk shënoi golin e tretë.

Më 3 shkurt 2013, Botta shënoi golin e parë të karrierës që nga debutimi me skuadën e parë në një ndeshje kundër Independientes. Më 25 shkurt 2013, pasi mori kartonin e dytë të verdhë në karrierë, ai mori edhe pezullimin e parë në karrierë në një ndeshje në Primera División kundër River Plates. Gjatë raundit të parë të Cola Libertadores, luajtur vonë në prill, ai pësoi një dëmtim të rëndë në ligamentet e këmbës së tij të majtë, që do ta mbante jashtë fushave të lojës për 6 muaj. Në total me Tigren, ai luajti 77 ndeshje duke shënuar 10 gola.

Internazionale
Më 1 maj 2013, Botta operoi këmbën e tij të majtë pas dëmtimit të pësuar, dhe më 9 maj u njoftua se ai u transferua te Interi si lojtari i lirë. Transferimi u zyrtarizua në korrik dhe ai i'u bashkua zyrtarisht ekipit. Më 29 gusht, ai u lidh me një kalim te Livorno, pasi nuk arriti dot të marrë nënshtetësinë italiane, kështu që Inter bleu kuotën e regjistrimit të lojtarëve që nuk jan shtetas të BE-së nga Livorno.

Më 8 janar 2014, Botta zyrtarisht u bë pjesë r Zikaltërve. Ai debutoi një ditë më vonë kundër Udineses në raundin e 16-tave të kupës, duke u aktivizuar si zëvëndësues në minutën e 79të në vend të Mateo Kovačić. Në Serie A, Botta debutoi në barazimin 1–1 të Interit kundër Chievo Veronës në San Siro më 4 shkurt.

Në gusht 2014, Botta u huazua te Chievo Verona për një sezon. Ai luajti 21 ndeshje në kampionat gjatë sezonit 2014–15.

Pachuca
Më 4 korrik 2015, Botta u transferua në Meksikë te Pachuca për 2.7 milion €.

San Lorenzo
Më 27 janar 2017, Botta u rikthye në Argjentinë duke nënshkruar me San Lorenzon për 1.7 milion €.

 Referime 

Lidhje të jashtme
Profili te ESPN FC
BDFA Profili 
Statistikat në Argentine Primera te Futbol XXI

Kategoria:Lindje 1990
Kategoria:Njerëz që jetojnë
Kategoria:Futbollistë argjentinas
Kategoria:Futbollistë në Club Atlético Tigre
Kategoria:Futbollistë në A.S. Livorno Calcio
Kategoria:Futbollistë në F.C. Internazionale Milano
Kategoria:Futbollistë në Chievo Verona
Kategoria:Futbollistë në Serie A
Kategoria:Futbollistë në Liga MX